NaiveNeuron/SloPal huggingface dataset:
V. Veteška, podpredseda NR SR: (2005-02-08):
Otváram rozpravu. Písomné prihlášky som nedostal žiadne. Ústne kto sa hlási do rozpravy k tomuto bodu programu? Ako prvý sa prihlásil pán predseda zahraničného výboru, pán poslanec Paška. Okrem neho kto sa ešte hlási do rozpravy? Nikto viac. Končím možnosť ďalších prihlášok do rozpravy. Pán poslanec Paška, máte slovo.
Kotleba, Marian, poslanec NR SR (2021-07-23):
Ďakujem. Pán poslanec Kazda, čo by ste mali robiť iné ako očkovanie? Pán poslanec, stále sa to vy ako vládni poslanci pýtate, opozícia vám stále hovorí ix postupov a typov a vy si robíte po svojom a nič z toho nezrealizujete, len sa potom vždy vyhovárate. Dokonca ste zašli tak ďaleko, že na post ministra zdravotníctva ste dali vojaka. Vojaka, ktorý proste je zvyknutý poslúchať a rozkazovať a nerozmýšľať. To je vaše riešenie. A s tým, s tým, že ľudia si majú, tí, ktorí sa nebudú očkovať, platiť za zdravotnú starostlivosť, pán poslanec, tak s tým, s tým ste úplne uleteli až odleteli. Za vašej vlády, ktorej ste súčasťou, stúpol od minulého roka počet ľudí zomretých na choroby obehovej sústavy a nádory o 10 %. Vďaka vašej neschopnosti zomreli ľudia, ktorí mohli žiť, a nemalo to nič spoločné s kovidíkom. A vy tu idete tliachať o tom, že keď si niekto nedá vakcínu, tak si má platiť za zdravotnú starostlivosť? Choďte to povedať ľuďom, ktorí zo živnosti musia najprv zaplatiť odvody, aby im vyšlo na živobytia pre ich rodiny, a potom aj tak sa im u lekára zdravotnej starostlivosti kvôli vašej vláde nedostane. Tam buďte hrdina! Nie tuná tliachať sprosté reči a ľudí pokladať za nejaké čísla a nejaké údaje v tabuľkách. Pán poslanec Kazda, vy ste proste naozaj odleteli. (Reakcia z pléna.) Ty tam nevykrikuj na mňa s rúškom, poď mi to povedať sem, fešák! (Reakcie z pléna.) Tak sa ukľudnite a, pán poslanec Kazda, vy sa spamätajte! Ľudia nie sú vaši otroci. (Reakcia z pléna.)
Kotleba, Marian, poslanec NR SR (2016-03-23):
Vážený pán predseda Národnej rady, vážený pán predseda vlády, vážený pán minister, vážené poslankyne, vážení poslanci, dovoľte mi predložiť z tohto miesta pozmeňujúci návrh k bodu, ktorý teraz prejednávame, a síce určenie počtu podpredsedov Národnej rady Slovenskej republiky. V zmysle § 13 ods. 1 zákona Národnej rady Slovenskej republiky o rokovacom poriadku v znení neskorších predpisov za poslanecký klub Kotleba – Ľudová strana Naše Slovensko navrhujeme určenie počtu podpredsedov Národnej rady na troch. Dovoľte mi k tomuto nášmu návrhu predniesť krátke odôvodnenie. V predvolebnom čase zaznievalo nielen z úst predstaviteľov našej strany, ale aj od predstaviteľov vtedy vládnych, vládnej strany, dnes koaličnej strany, aj ostatných koaličných strán, aj niektorých opozičných strán zaznievali vyjadrenia o potrebe zoštíhlenia štátu. O potrebe vybudovania efektívneho štátu, ktorý bude menej míňať na seba a viac bude investovať do občanov, viac sa bude zaoberať problémami ľudí. Sme presvedčení, že je to myšlienka, ktorá nás všetkých, ako povedal novozvolený pán predseda Národnej rady, ktorá nás všetkých naozaj spája, ktorá nás spája, a preto som si dovolil sem dnes vystúpiť a poprosím vás o podporu tohto návrhu. Sme presvedčení, že traja podpredsedovia Národnej rady budú nielen signálom nás všetkých nových poslancov alebo niektorých staronových, ale poslancov Národnej rady Slovenskej republiky v novom, siedmom volebnom období, signálom voči ľuďom, že to s tou prácou myslíme vážne, ale budú zároveň aj lepšie odrážať pomery v súčasnom parlamente, pomery medzi mandátmi opozície a koalície. Tento návrh prednášam bez akéhokoľvek politického pozadia ako možno prvý, ktorý by mal nadviazať na vystúpenie pána predsedu Národnej rady. Ďakujem pekne.
Štarchoň, Peter, poslanec NR SR (2018-12-06):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-02-03):
Tak ďakujeme pekne za odpoveď. Čas vyhradený na hodinu otázok vypršal, teraz prerušujem schôdzu na tri minúty a potom budeme pokračovať v rokovaní riadnych bodov. (Prestávka.)
Gyimesi, György, poslanec NR SR (2022-09-23):
Pán podpredseda, podávam procedurálny návrh, aby sme o tlači 114 hlasovali v utorok 27. 9. 2022 o 11.00 hodine. Máte to aj písomne.
Laurenčík, Milan, podpredseda NR SR (2022-04-29):
Pán poslanec Viliam Zahorčák, nech sa páči.
Ježík, Jozef, poslanec NR SR (2018-10-24):
Ďakujem. Pán predsedajúci, dajte, prosím, hlasovať o uvedenom návrhu zákona ako celku s odporúčaním gestorského výboru schváliť.
J. Vaľová, poslankyňa: (2007-12-12):
Chcela by som v prvom rade ale povedať, že aj my si vážime a určite aj ministerstvo práce, sociálnych vecí aj tých občanov, ktorí sa podpísali pod túto petíciu. Aj z toho dôvodu chcem povedať, že pani ministerka by sa určite zúčastnila na prerokovaní tejto petície,  je však na služobnej ceste, ale má zástupcov ministerstva práce a sociálnych vecí, ktorí sú na balkóne. Dúfam, že som všetkému dobre rozumela, lebo pani Klára Sárközy má trošku takú lámavú slovenčinu, tak mám niekedy problém rozumieť tomu, čo hovorí. (Reakcie v pléne.) Ale chcela by som povedať, že za osem rokov, ale viete, aj mňa upozorňujú, keď niečo poviem ináč, nespisovnejšie, no, chcela by som povedať, že za osem rokov ste mali možnosť všetky tieto veci, o ktorých rozprávate, mohli ste ich uviesť do praxe, ale, bohužiaľ, ani jednu z týchto vecí a ešte viac-menej oveľa viac problémov nastalo po vašej vláde a skončili až na Ústavnom súde. A ďalej by som chcela povedať, že pán predseda Paška má povinnosť petíciu preskúmať, potom ju prideliť výborom na prerokovanie. Nie je to taký jednoduchý proces. A takisto ešte opäť spomeniem, že tie dámy, ktoré tu tak obhajujú petíciu, všetky nie sú v tom druhom pilieri, to som aj povedala, takže je to od nich prinajmenšom farizejské, aby ľuďom toľko tej dobroty dopriali a aby tvrdili to, že netreba meniť pravidlá, ktoré sú. A takúto poznámku by som si dovolila. Povedali ste, že vláda je sociálne dezorientovaná, naša vláda. No, myslím si, že bývalá vláda bola dobre orientovaná na určité záujmy nejakých finančných skupín a práve preto obhajuje, aby tieto zmeny neprišli do toho druhého piliera. Toľko. Ďakujem.
Vašečka, Richard, poslanec NR SR (2013-06-28):
Ďakujem. Ďakujem pánu poslancovi Hlinovi, že na to upozornil. Ja sa priznávam bez mučenia, že som sledoval tie predchádzajúce správy na monitore, ale ako som zbadal pána riaditeľa z Ústavu pamäti národa, tak som rýchlo bežal do sály, pretože si myslím a súhlasím v tom s poslancom Hlinom, že to je naozaj mimoriadne dôležité. Niežeby Sociálna poisťovňa a tie ďalšie inštitúcie dôležité neboli, ale toto mi akosi tak leží na srdci. A takisto by som sa chcel pridať k predrečníkovi, že želám všetko najlepšie pánu riaditeľovi v tejto funkcii, do ktorej sme ho nedávno zvolili v parlamente. A ďakujem aj za to pozvanie na návštevu Ústavu pamäti národa. Ja osobne, pokiaľ mi to budú povinnosti dovoľovať, veľmi rád sa zastavím a budem sa o to zaujímať, pretože táto téma je naozaj dôležitá. Takže ďakujem za správu, ďakujem aj poslancovi Hlinovi za upozornenie na túto dôležitosť.
Laššáková, Jana, podpredsedníčka NR SR (2015-06-30):
Pán poslanec nechce reagovať. Nech sa páči, pán poslanec Mikloško. Po jeho vystúpení dám možnosť prihlásiť sa do rozpravy ústne. Ale chcela by som vás poprosiť, páni poslanci, keby sme rokovali aj po 19.00 hod., až by bol všeobecný súhlas, aby sme dokončili tento bod. Zajtra máme potom termínované body už. Tak, je všeobecný súhlas? (Súhlasná reakcia pléna.) Áno. Ďakujem veľmi pekne. Nech sa páči, pán poslanec Mikloško.
Mierna, Anna, poslankyňa NR SR (2022-12-06):
Teraz dajte, prosím, hlasovať o podanom pozmeňujúcom a doplňujúcom návrhu pána poslanca Viskupiča. Poznámka: Je to zníženie DPH na 10 % na vybrané športoviská, okruhy, reštaurácie a stravovacie služby na obdobie jedného roka.
Hargaš, Ján, poslanec NR SR (2023-11-23):
168. Ďakujem za slovo. Podpisujem to, čo povedal, poviem, predrečník, že by sme sa mali vecne venovať tomu, čo je podstatou návrhu na vyslovenie nedôvery. Čakal som na vystúpenie pána Rašiho, ale teda podstatu som tam nenašiel. Namiesto toho som teda tam našiel zmienku o sebe, za čo veľmi pekne ďakujem. Áno, samozrejme, bol som štátnym tajomníkom pre informatizáciu, bol som tam ako odborná nominácia a taktiež som sa teda dopočul veľa dobrých rád pre opozíciu. Ja by som to asi zhrnul, takže, pán Raši, ja veľmi rád sa zamyslím nad tými radami hneď v tom momente, ako vy sa budete vedieť postaviť za svoju prácu. A napríklad bola tu šanca počas PVV so mnou diskutovať. Počas môjho príhovoru v rozprave ste sedeli za mnou, štebotali ste mi za chrbtom. Na tri výzvy na to, aby ste išli do diskusie a nejak obhájili svoju prácu, ste nereagovali. Ja si za svojou prácou stojím. Veľmi rád o tom budem s vami vecne diskutovať a teraz sa vráťme naspäť k téme, prečo tu sme. (Potlesk.)
Simon, Zsolt, poslanec NR SR (2016-09-12):
Ďakujem. Vážený pán predsedajúci, vážený pán minister Árpád Érsek, gratulujem vám do vymenovania tejto funkcie a chcem povedať, že tento návrh v prvom čítaní predkladal váš predchodca. Preto si myslím, že je na mieste sa zamyslieť nad tým, čo kolega predo mnou navrhol, tie pozmeňujúce návrhy, pretože väčšina z nich, ak nie všetky, idú v prospech občanov tejto krajiny. Dôvod, prečo som vystúpil alebo vystupujem v druhom čítaní, je, že sa chcem obrátiť na vás ako na nového ministra s niekoľkými otázkami a využijem možnosť, že máme tu zákon o diaľničných nálepkách, otvorené, tak chcem sa vás spýtať a vyzvať, aby ste povedali poslancom Národnej rady a občanom, kto zodpovedal na ministerstve za zlyhanie tohto tendra – elektronické diaľničné známky, keď dneska vidíme, že tento zákon opravuje a nevieme vyberať tie pokuty, tak niekto a niekde zlyhal. Ja by som bol nesmierne rád, keby pán minister pri tomto návrhu zákona v záverečnej reči vystúpil a pomenoval, tento úradník to nezvládol a nesie za to takúto zodpovednosť a rovnako keby pán minister pomenoval, aký to má finančný dopad na štátny rozpočet. Pretože keď dneska sa priznávame, že teda pokuty za diaľničné nálepky a ich nepoužívanie sa nevyužívajú, teda nevieme ich udeliť, tak určite je to výpadok na štátnom rozpočte a za túto chybu niekto musí niesť zodpovednosť a bol by som nesmierne rád, keď pri záverečnom hlasovaní, keď ideme napravovať to, čo niekto zlyhal, tak aby ste to pomenovali. A využívam túto možnosť, možno je trošku nad rámec, zachytil som v médiách od vášho koaličného partnera SNS návrh alebo znenie, že je v záujme koalície navýšiť cenu diaľničných známok pre fyzické osoby, teda elektronickú diaľničnú známku, preto sa vás chcem spýtať, myslíte to vážne, že ľudia na to v tejto krajine majú, hlavne na strede a na východe Slovenska? Ďakujem.
Blanár, Juraj, podpredseda NR SR (2022-02-03):
Má záujem niekto ústne sa prihlásiť do rozpravy? Nie je tomu tak. Uzatváram... (Reakcie z pléna.) Pokoj. Pán kolega Šefčík! Pán kolega Šefčík, pokoj! Pokoj. (Reakcia z pléna.) Pán kolega Mazurek... (Reakcie z pléna.) Páni, poprosím vás, ako ja viem, že ste v určitom napätí, ja to chápem, ale sme tu rozumní ľudia, čiže chceme ukončiť tento bod, sme sa zhodli na tom. (Reakcia z pléna.) Pán Mazurek, ste sa prihlásili, ja to nemôžem ignorovať, aj keď už som začal hovoriť, že to uzatváram, ale mali ste právo na to. Čiže máte záujem vystúpiť ešte ústne v rozprave? Takže udeľujem vám slovo (reakcie z pléna), nie, udeľujem vám slovo, my sme sa dohodli, že budeme pokračovať ďalej. (Reakcie z pléna.) Nech sa páči, pán Mazurek, máte slovo, udeľujem vám slovo a dokončíme tento bod tak, ako som... Pán Šefčík, mne nemusíte ďakovať. Sme sa na tom dohodli všeobecným súhlasom. Nech sa páči, pán kolega Mazurek, máte slovo. (Reakcie z pléna.) Poprosím vás!
Pellegrini, Peter, podpredseda NR SR (2020-09-29):
Pani poslankyňa Pleštinská.
Paška, Pavol, predseda NR SR (2012-10-16):
Ďakujem pekne, pán poslanec. Otváram rozpravu, nemám písomnú prihlášku, pýtam sa, či má niekto záujem vystúpiť ústne. Nie, končím možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. Ďakujem pekne, pán minister. Máme tu pána ministra Boreca? Chvíľočku, dámy a páni, poprosím o strpenie, pretože budeme pokračovať zákonom č. 475 o výkone trestu odňatia slobody, ktorý uvedie pán minister spravodlivosti Slovenskej republiky Tomáš Borec, je to tlač 218. (Rokovanie o vládnom návrhu zákona, ktorým sa mení zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov , tlač 218.)
Bugár, Béla, podpredseda NR SR (2017-10-13):
Pán poslanec Poliačik, nech sa páči, máte slovo. (Reakcia poslanca Baránika.) Pán poslanec, nemáte slovo! Ak nebudete urážať, dostanete, ale vy urážate. Každého dáte do toho istého jedného vreca. A vy tam tiež patríte! (Reakcia poslanca Baránika.) Vy tam patríte! A nekričte, lebo vás vykážem z rokovacej sály!
Paška, Pavol, predseda NR SR (2012-09-14):
Ďakujem pekne, pán spravodajca. Otváram rozpravu. Nemám prihlášku písomnú. Dávam možnosť sa prihlásiť do rozpravy ústne. Keďže nie je záujem o rozpravu, vyhlasujem ju za skončenú a prerušujem rokovanie o tomto bode programu. Ešte poprosím pána ministra hospodárstva Tomáša Malatinského, aby uviedol v druhom čítaní vládny návrh zákona o pravidelnej kontrole vykurovacích systémov a klimatizačných systémov, je to zákon 455/91 Zb., máte ho pod tlačou 129. Nech sa páči, pán minister. [Rokovanie o vládnom návrhu zákona o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 129.]
Laurenčík, Milan, podpredseda NR SR (2021-06-29):
Ďakujem veľmi pekne, prosím vás, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Radovanovi Marcinčinovi. Nech sa páči.
Laššáková, Jana, podpredsedníčka NR SR (2015-10-06):
Ďakujem pekne, pani predsedníčka, aj za odpoveď, aj za podanie správy, všetko dobré vám. Pán spravodajca, ďakujem. Pokračujeme ďalej. Teraz pristúpime k Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2014 . Správa má tlač 1752 a správa výboru má tlač 1752a. Prosím predsedu Rady pre rozpočtovú zodpovednosť Ivana Šramka, aby správu uviedol. Nech sa páči, pán predseda, máte slovo.
Laurenčík, Milan, podpredseda NR SR (2021-07-23):
Prosím, prezentujme sa a hlasujme o prvom bode pozmeňujúceho návrhu pána poslanca Suska. (Hlasovanie.) Prítomných 132, za 57, proti 23, zdržalo sa 52, hlasovali všetci. Konštatujem, že prvý bod pozmeňujúceho návrhu pána poslanca Suska sme neschválili. Nech sa páči ďalej.
Hrnčiar, Andrej, podpredseda NR SR (2019-09-11):
Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a o zmene a doplnení zákona č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov . Vládny návrh zákona má tlač 1509, spoločná správa výborov má tlač 1509a. Prosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona odôvodnila.
Hort, Milan, podpredseda NR SR (2011-03-29):
Ďalej sa do rozpravy prihlásil pán poslanec Martin Poliačik, nech sa páči.
V. Novotný, poslanec: (2007-10-17):
Veľmi pekne je táto logická chyba napísaná aj v dôvodovej správe, na čo si poukázal, že teda preto sa zastavuje transformácia, aby štát nestratil vplyv na tieto zdravotnícke zariadenia. To je, dámy a páni, logicky nezmysel! O čo má dnes menší vplyv štát na akciovú spoločnosť Východoslovenský ústav srdcovo-cievnych chorôb, Slovenský ústav srdcovo-cievnych chorôb? V čom má menší vplyv? Má väčší! Pretože má 100 % akcií a minister zdravotníctva vykonáva valné zhromaždenie. Minister zdravotníctva nominuje do predstavenstva svojich ľudí. Má priame riadenie, priamy vplyv. Dokonca vplyv štátu v akciovej spoločnosti, ktorá je v 100-percentnom vlastníctve štátu, sa zvyšuje v porovnaní s príspevkovou organizáciou, kde je nejaký menovaný riaditeľ, ktorý sem-tam príde do Bratislavy a ťahá medové motúzy popod nos ministrovi. A druhá vec, na ktorú chcem poukázať, je skutočnosť, že určite v rozprave to odznie, keď teda pán minister vystúpi aj v rozprave, že aj za nás sa zadlžovali štátne zdravotnícke zariadenia. Áno, zadlžovali sa aj za nás. Rozdiel medzi nami a vládou SMER-u je to, že my sme mali riešenie. My sme to riešenie začali aplikovať. A to riešenie prináša vo veľmi krátkej dobe efekt. Tie nemocnice, ktoré boli transformované, sú v zisku alebo vo vyrovnanom rozpočte. V krátkej dobe prišiel efekt. Táto vláda žiadne riešenie nemá ani nevie ponúknuť štátnym zdravotníckym zariadeniam.
Žiga, Peter, podpredseda NR SR (2023-11-16):
Pán minister, prosím vás, musím vás prerušiť, pretože uplynulo päť minút, na ktoré máte nárok odpovedať na položenú otázku. Evidujem, že pán poslanec Dostál má záujem položiť doplňujúcu otázku, takže mu dáme teraz priestor.
Bugár, Béla, podpredseda NR SR (2020-02-25):
Pán poslanec Mizík.
V. Veteška, podpredseda NR SR: (2006-01-31):
(Hlasovanie.) Prítomných 131, za 125, proti nikto, zdržali sa 3, nehlasovali 3. Konštatujem, že Národná rada pridelila tento návrh zákona na prerokovanie vo výboroch, určila gestorský výbor v druhom čítaní. Pristúpime k ďalšiemu hlasovaniu, a to o návrhu poslanca Národnej rady Slovenskej republiky Bohumila Hanzela  na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 1434). Spravodajca, pán poslanec Ladányi, uvedie návrh na hlasovanie. Nech sa páči. L. Ladányi, poslanec: Ďakujem. V rozprave vystúpili viacerí poslanci, ale nepodali žiadny návrh, tak, prosím, pán podpredseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Novotný, Viliam, poslanec NR SR (2010-12-01):
Vážený pán podpredseda Národnej rady, vážený pán minister, vážený pán spravodajca, dámy a páni, svoje stanovisko a postoj k predloženému vládnemu návrhu zákona som, myslím, celkom podrobne vysvetlil v prvom čítaní, takže vás zbytočne nebudem s tým zabávať, ani zdržiavať. Dovoľte mi, aby som podal pozmeňovací návrh k predmetnému vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2005 Z. z. o poisťovníctve a o zmene a doplnení niektorých zákonov v znení neskorších predpisov, tlač 113. 1. V čl. I v 6. bode vládneho návrhu zákona v § 10b ods. 1 písmeno b) znie: „b) dosahovanie príjmu z podnikania, z inej samostatnej zárobkovej činnosti a z prenájmu podľa osobitného predpisu okrem príjmu z výkonu činnosti osobného asistenta.“ Odôvodnenie: Precizuje sa ustanovenie tak, aby bolo zjednotené s daňovým zákonom. 2. V čl. I v 12. bode v § 13 ods. 3 znie: „(3) Vymeriavací základ poistenca podľa § 11 ods. 2 je základ dane z príjmov zo zárobkovej činnosti podľa § 10b ods. 1 písm. c) až e). Ak poistenec takýto príjem nemá, je vymeriavacím základom ním určená suma.“ Odôvodnenie: Ustanovuje sa pre samoplatiteľa, aby platil aj z dividend, ak ich dosiahne. Chcem len upozorniť, že pozmeňovací návrh č. 1 je v kolízii s bodom č. 10 spoločnej správy, ktorý je ale vyňatý na osobitné hlasovanie, teda v prípade, ak bude schválený o mojom bode 1 sa nemôže hlasovať. Bod č. 2 môjho pozmeňovacieho návrhu je v kolízii s bodom č. 27 spoločnej správy, ktorý žiadam týmto vyňať, teda žiadam vyňať bod 27 spoločnej správy na samostatné hlasovanie a ďalej žiadam pána spravodajcu, aby o bodoch 1 a 2 môjho pozmeňovacieho návrhu dal hlasovať osobitne. Ďakujem pekne.
Podmanický, Ján, poslanec NR SR (2023-11-29):
Pán poslanec, ďakujem za vaše pokojné vystúpenie. Na druhej strane mal som taký pocit, že ste sa pokúsili tak zosumarizovať vlastne, akí ste boli úspešní na tejto schôdzi, ako všetko išlo podľa vás, ako vy ste všetko vyvrátili, naše argumenty potvrdili vaše. No ja vás v tejto ilúzii nechám. Ja si myslím, že každý, kto počúval tú diskusiu, tak si myslí pravý opak. Ale zareagujem na tých spolupracujúcich obvinených, ktorých ste tu tak vychvaľovali. Zmyslom kajúcnika alebo spolupracujúceho obvineného je, že páchateľ, ktorý je nižšie postavený v nejakej štruktúre, usvedčuje vyššie postaveného páchateľa. Vy ste urobili presný opak. U vás hlavy tých organizovaných skupín usvedčovali svojich spolupracovníkov alebo nižšie postavených, aby sa nejakým spôsobom vykúpilo... vykúpili. A tak sa stalo, že vlastne kajúcnici, ktorí ukradli milióny, tí sú na slobode, dostali podmienky, dohodli sa na vine a treste a udávali tých, ktorí, ja neviem, dostali plastové okná, telefón alebo televízor. Takže tí, ktorí kradli milióny, tí sú na slobode a usvedčovali tých, ktorí teda údajne si zobrali nejaký telefón alebo plastové okná. Či to je tá proporcia, ako ste vy naložili s kajúcnikmi? Tak môžem vám povedať, že takto to isto zákonodarca nemyslel, keď inštitút spolupracujúcich obvinených zavádzal do Trestného zákona, že je to skôr karikatúra spravodlivosti. Je to skôr také, by som povedal, divadelné predstavenie o tom, ako sa tu bojovalo s korupciou, ale pritom tí najväčší korupčníci, tí sa s vami skamošili a tých si pozývate do televíznych relácií a do diskusií a robíte z nich celebrity.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-09-07):
Ďakujem pekne. Vážený pán predsedajúci, ctené dámy poslankyne, páni poslanci, dovoľte v mene vlády Slovenskej republiky predniesť návrh na skrátené legislatívne konanie o vládnom návrhu zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa zároveň dopĺňa zákon č. 595/2003 Z. z. o dani z príjmov v znení neskorších predpisov. Z dôvodu potreby urýchleného vykonania opatrení na predchádzanie vzniku povodní, ale i riešenie ich následkov a urýchleného zabezpečenia finančných prostriedkov na tieto účely, je potrebné podľa § 89 ods. 1 zákona Národnej rady Slovenskej republiky č. 350/1995 Z. z. o rokovacom poriadku Národnej rady, navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov. Návrh zákona sa predkladá v nadväznosti na skutočnosť, že vláda Slovenskej republiky dňa 18. augusta 2010 schválila návrh finančného zabezpečenia záchranných prác a zabezpečovacích prác v súvislosti s povodňami na území Slovenskej republiky. V súvislosti s vykonávaním týchto prác je potrebné získať ďalšie zdroje na finančné zabezpečenie záchranných prác a iných opatrení na ochranu pred povodňami. Rovnako je potrebné finančne zabezpečiť aj uspokojovanie základných životných potrieb obyvateľov oblastí postihnutých povodňami. Na tieto účely sa v návrhu zákona ustanovuje povinnosť pre národnú lotériovú spoločnosť vykonať mimoriadny odvod do štátneho rozpočtu. Vzhľadom na skutočnosť, že rozsiahlymi povodňami na území Slovenska došlo ku škodám aj na majetku štátu a obcí, pričom nezabezpečením záchranných a zabezpečovacích prác, súvisiacich s týmito povodňami a ich finančného krytia, hrozia následné značné hospodárske škody a môže byť ohrozená aj bezpečnosť obyvateľov, ako aj ich ľudské práva, je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady schváliť návrh na skrátené legislatívne konanie o vládnom návrhu zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov, a ktorým sa dopĺňa zákon č. 595/2003 Z. z. o dani z príjmov v znení neskorších predpisov. Vážený pán podpredseda, ctené dámy a páni poslanci, preto vás prosím o podporu tohto návrhu a zároveň ďakujem za pozornosť.
Danko, Andrej, predseda NR SR (2019-02-05):
O návrhu spoločného spravodajcu dávam hlasovať. (Hlasovanie.) Prítomných 138, za 86, proti 19, zdržalo sa 32, nehlasoval 1. Konštatujem, že sme návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Kuffa, Štefan, poslanec NR SR (2012-10-16):
Ďakujem za slovo. Chcem hneď v úvode ako povedať, že u nás zdravotníctvo, treba povedať, naozaj tak pravdivo, nie je zadarmo. Nič nie je zadarmo, ani zdravotníctvo naše. Myslím si, že nie je potrebná ani nejaká analýza nezávislého švédskeho tímu, ktorý prišiel na to, že sa dopláca za lieky 20 až 25 percent. Myslím si, že to bolo aj v minulosti, aj dnes. Ani farmaceutické firmy nie sú tie, ktoré vyrábajú lieky zadarmo. Ale musia zaplatiť mzdy zamestnancov, energie a tak ďalej, všetko niečo stojí, zadarmo nie je nič. Čo sa týka, k tým dílerom a lekárom. Lekári naozaj nie sú spokojní s tým, že keď počas ambulancie navštevujú ich títo díleri a ponúkajú im rôzne výhody a možno voľnočasové aktivity, ktoré sú tuná. A naozaj vrhá to podozrivý tieň na mnohých lekárov z možnej korumpovateľnosti. Lekári, dovolím si povedať, drvivá väčšina z nich taká nie je a ani nechce taká byť. Aby nepredpisovali lieky len na základe toho, že prišiel nejaký díler a teraz bude predpisovať ten lekár len takýto liek, lebo je to všeliek ako na všetko. Myslím si, že podobné také sprísnenia v susednom Maďarsku a Švédsku, ako to tuná odznelo, prípadne maximálna možná návšteva u toho lekára takýmto dílerom farmaceutickej firmy dvakrát do roka, obmedziť to, alebo zvýšiť tie poplatky práve, aby farmaceutické firmy boli zaťažené takýmto poplatkom, keď chcú zvýrazňovať lieky. Veľakrát naozaj ten farmaceutický priemysel sa tuná tak tlačí, že ten biznis je veľakrát zvrhnutý tak, že to neraz je na úkor zdravia mnohých pacientov aj nás všetkých. Nestihnem ďalej viac toho povedať. Ďakujem.
Jurinová, Erika, podpredsedníčka NR SR (2012-12-12):
Pán poslanec Frešo. Je mimo. Takže pán poslanec Duchoň.
Nemec, Richard, poslanec NR SR (2022-05-20):
Ďakujem, pán predsedajúci. Pán premiér, neni to často, kedy sa ti tu môžme poďakovať, lebo vyťaženosť asi tvojej práce je obrovská, takže ja ti ďakujem za podporu aj za vysvetlenie, ktoré si tu povedal. Aj keď tu neni, je tu hodne málo poslancov, aby tu počuli, ale na kamerách to je, aby, aby si ľudia vonku uvedomili a urobili celý obraz okolo toho, toľko práce za tým je. Samozrejme, nič nie je dokonalé a zdokonaliť sa to môže vždy a na to sme tu, na to sme tu, aby sme to vylepšovali a zdokonaľovali. Takže ja ti chcem veľmi pekne poďakovať aj na takýto, na takého piatkové poobedie. Ďakujem.
Mezenská, Helena, poslankyňa NR SR (2013-06-04):
Dovolím si zareagovať už na to, čím som ukončila poslednú faktickú poznámku. A síce ja som poukazovala na to riziko možného prenosu zrušených poplatkov do zvýšenej ceny, jednotkovej ceny za tieto odpadové vody. Ale ÚRSO by tak predsa nemuselo urobiť. Ak by sme nastavili režim kontroly a mechanizmus kontroly tak, že by to ÚRSO odkontrolovalo, tak predsa toto by bol neoprávnený náklad, ktorý by vstupoval do výslednej jednotkovej ceny. Takže opäť je v hre len to, akým spôsobom budeme my dohliadať na to, kto má kontrolovať samotné vodárne. Bude to zase len výrazom toho, nakoľko je účinná kontrola Úradu pre reguláciu sieťových odvetví. Toto sa vôbec nemusí preniesť do zvýšenej jednotkovej ceny za vodu ako oprávnený náklad. Dokonca tvrdím, to by bol v zmysle tohto zákona, ak by prešiel, neoprávnený náklad.
Remišová, Veronika, poslankyňa NR SR (2019-11-28):
Ďakujem veľmi pekne. My sme sa stretli aj s občanmi. Napríklad sťažnosti boli, že napríklad strela skončila v obytnom dome, čo ohrozuje bezpečnosť obyvateľov. Otázka na pani ministerku vnútra je, občania tvrdia, že strelnica nemá stavebné ani kolaudačné rozhodnutie, teda otázka je, že či má strelnica riadne stavebné a kolaudačné rozhodnutie. A vy ešte ako štátna tajomníčka ste sľubovali, že keď bude dokončená strelnica v Stupave, policajti sa presunú tam. Zatiaľ sa to tak nestane, nestalo. Dokedy to plánujete urobiť, tak ako ste to sľubovali obyvateľom? Ďakujem.
Verešová, Anna, poslankyňa NR SR (2017-03-22):
Ďakujem kolegyni Jurinovej, že spomenula inkluzívne zamestnávanie. Áno, je to pravda. Ja vidím, že rezort sa vyhýba tomuto nástroju, ktorý by komplexne, komplexne nastavil systém zamestnávania, zvlášť teda dlhodobo nezamestnaných, nové nástroje, efektívne nástroje. Ja sa obávam, že, už som to kedysi povedala, že ja mám pocit, že naša krajina funguje ako občianske združenie. A zvlášť to vidieť na ministerstve práce, sociálnych vecí a rodiny. Ak sú fondy, eurofondy, tak máme nejaké nástroje, poskytneme, vytvoríme. Ak nie sú eurofondy, čaká sa rok, dva, nič sa nerobí s nezamestnanými. Preto nám narastá armáda dlhodobo nezamestnaných. Takže vyvolalo to vo mne zdesenie, že naša krajina a rezort ministerstva práce, sociálnych vecí a rodiny funguje ako občianske združenie iba na eurofondoch. No škoda-preškoda, že nemáte väčšiu ambíciu robiť niečo s dlhodobo nezamestnanými a nezamestnanými vôbec. A je to asi v tom, pán minister, že vy vidíte; alebo teda mám reagovať na pani kolegyňu. Je to asi v tom, že ministerstvo alebo pán minister vidí nezamestnaných iba ako tých, ktorí zneužívajú systém. A to je nedobrý pohľad ministra práce, sociálnych vecí a rodiny.
R. Fico, poslanec: (2004-01-21):
Návrh, ktorý podal spoločný spravodajca, bol podaný so súhlasom alebo po dohode na porade predsedov poslaneckých klubov, s tým, samozrejme, že predsedovia poslaneckých klubov nedávali zatiaľ garanciu, ako budú k tomuto návrhu pristupovať jednotliví poslanci. Chcem však požiadať všetkých poslancov Národnej rady Slovenskej republiky, aby sa v poslaneckých kluboch vážne touto otázkou zaoberali, pretože je tento návrh mimoriadne kontroverzný a bol by som rád, keby sa Národná rada dohodla, aby to bol spoločný zákon podporený čo najväčším počtom poslancov Národnej rady a aby tento návrh, ktorý spoločný spravodajca predniesol, zobrali poslanci na zreteľ. Ďakujem pekne.
M. Maďarič, minister kultúry SR: (2009-04-28):
Návrh zákona o ochrane pamiatkového fondu z roku 2002 v období svojho vzniku znamenal pozitívny posun v legislatíve, keď nahradil morálne zastaraný zákon  Slovenskej národnej rady o štátnej pamiatkovej starostlivosti. Tento zákon z roku 2002 bol v roku 2005 novelizovaný  novelou stavebného zákona, ktorá doňho vniesla  niekoľko nesystémových  prvkov a uplynulé roky od nadobudnutia účinnosti zákon preverili, priniesli skúsenosti, vďaka ktorým predkladáme jeho novelizované znenie. Jeho predmetom je predovšetkým spresnenie a doplnenie kompetencií orgánov štátnej správy, úprava podmienok nakladania s archeologickými nálezmi, zákaz ich nelegálneho získavania a neoprávnenej držby a zvýšenie pokút v prípade protiprávneho konania. Ďakujem za pozornosť.
P. Hrušovský, podpredseda NR SR: (2001-10-23):
Pán poslanec Bohunický. P. Bohunický, poslanec: Pekne ďakujem, pán podpredseda. Pán poslanec Tatár vlastne položil rečnícku otázku, na ktorú možno odpo-vedal aj vo svojom vystúpení, čie sú to záujmy, o ktorých diskutujeme v dnešnom bode programu. Pán poslanec Tatár odpovedal len na jednu časť. Hodnotil politickú stranu, Stranu demokratickej ľavice a odborníkov z tejto strany, ktorí trpezlivo viackrát hovorili o spôsobe transformácie a následnej privatizácie elektroenergetiky. Áno, boli aj iné názory z Demokratickej strany, ktorý zastupuje hlavne Ondrej Studenec, ktorý je šéfom sekcie energetiky na ministerstve hospodárstva a negociuje všetky  veci smerom navonok z toho ministerstva hospodárstva, filtruje názory odborníkov z energetiky, ktorí sú blízki Strane demokratickej ľavice, ja sa to nehanbím povedať, pretože ich naozaj máme a vyprofilovali sa v práci za odborníkov. Koho záujmy ďalej zastupujeme. Zastupujeme záujmy tých, ktorí sa cítia ohrození, a keď hovorím o tom, že zastupujeme záujmy odborárov a záujmy Združenia miest a obcí Slovenska, tak sa za to absolútne nehanbím, pretože sú to legitímne záujmy obyvateľov Slovenskej republiky. Takéto záujmy, áno, kolektívne záujmy, oprávnené záujmy budeme obhajovať a budeme o nich trpezlivo diskutovať a naopak, my ich dávame na verejnosť.  Bohužiaľ, sa vplyvom filtrácie na ministerstve hospodárstva názory našich odborníkov nedostávajú  na verejnú diskusiu. Takže preto to hovoríme.
Š. Zelník, poslanec: (2010-03-02):
Vakcíny, nuž hovoríte o tom, máte obavu, že koľko sa tých vakcín vyhodí? Pokiaľ ja mám informácie, tak Svetová zdravotnícka organizácia vyhlásila alebo sa pripravuje vyhlásenie, že tieto vakcíny, ktoré štáty nakúpili, budú môcť použiť aj pri vakcinácii proti bežnej chrípke. Takže ja som presvedčený, že to, čo sa nakúpilo, tak budú môcť naši obyvatelia využiť. Ohlásili už odborníci, že možno druhá vlna prasacej chrípky príde v máji. Takže netreba to absolútne podceňovať a treba stále byť na to pripravený. Veľkou výhodou je, že táto vakcína sa dá použiť sedem dní oproti tej, čo kúpili v Čechách. A o tom rozpočte, nesúhlasím celkom, že to je jedno, z ktorého vrecka to ide, čo to ide... (Prerušenie vystúpenia časomerom.)
Hrušovský, Pavol, podpredseda NR SR (2010-12-08):
Hlasujeme o návrhu. (Hlasovanie.) 147 prítomných, 2 za, 129 proti, 15 sa zdržalo, 1 nehlasoval. Konštatujem, že body 1b, 1a a 1b III sme neschválili. Prosím, ďalší návrh.
Pčolinská, Adriana, poslankyňa NR SR (2016-11-28):
Ďakujem pekne. V prvom rade ďakujem pánu poslancovi Beblavému za veľmi rozsiahly diskurz, ktorý predchádzal k tej vecnej problematike k Fondu na podporu vzdelávania. Ja by som si v tejto súvislosti dovolila povedať a zopakovať ešte raz myšlienku, ktorú som hovorila v prechádzajúcej rozprave, keď bola predošlá schôdza, a síce že podľa môjho názoru, a toto by sme mohli nejakým spôsobom do budúcna držať v hlave, nestojí otázka o tom ako alebo o spôsobe financovania tohto fondu, ale položme si otázku, či ho vôbec potrebujeme, pretože omnoho lepšie by túto úlohu zastávali komerčné inštitúcie, nech si tí učitelia a žiaci berú pôžičky z bánk hypotekárne a spotrebiteľské, ale neriešme to týmto spôsobom, pretože aj z rozhovorov pána ministra sa zhodneme na tom, že treba urobiť prierezovú reformu. Veľakrát sme sa o tom bavili. To znamená, že máme rovnaké názory na mnohé aspekty a určite podľa môjho názoru jeden z nich je aj tento spôsob financovania tohto Fondu na podporu vzdelávania. Dajme radšej tie peniaze na platy učiteľov, na materiálno-technické zabezpečenie budov a podobne. Ďakujem.
Suja, Miroslav, poslanec NR SR (2021-03-31):
Ďakujem za slovo, pán podpredseda. Paťo, ja plne súhlasím s tvojím názorom a podporujem aj tvoju snahu o petíciu. Ja som sa nestretol so žiadnym odborníkom, ktorý bol nezávislý, že by podporoval GMO. Buď zastali taký istý postoj ako pán Vetrák, že sa nechceli vyjadriť zásadne proti, že to bol ich osobný názor, alebo na tvrdo povedali, že v žiadnom prípade, a preto si aj vážim, že pán Vetrák mi odpovedal. Viete, ako si ty povedal, GMO vytláča miestne plodiny vo veľa krajinách sveta, čo má za následok oveľa väčšie hnojenie a následne to, ako si ty povedal, že domáci chudobní roľníci sa dostali do takej pasce, že stúpol počet sebevrážd. To je preukázané, na tom niet čo spochybniť. Som rád, že si to tu spomenul, aby sme vedeli, o čom tu vlastne dneska rokujeme. Ďakujem.
P. Hrušovský, predseda NR SR: (2004-09-22):
Prosím pána poslanca Škodu, ktorý nie je prítomný v rokovacej sále, aby sa dostavil do rokovacej sály a uviedol návrh na hlasovanie. (Hlasy z pléna.) Pán poslanec Ondrejka. V. Ondrejka, poslanec: Pán predseda, podľa § 24 ods. 5 rokovacieho poriadku v mene 4 poslaneckých klubov, ANO, KDH, SMK, SDKÚ, podávam procedurálny návrh zaradiť na rokovanie prebiehajúcej dnešnej schôdze Národnej rady ihneď po odhlasovaní teraz prerokovaných návrhov návrh na tajnú voľbu na podpredsedu Národnej rady Slovenskej republiky Jirka Malchárka, ktorú máte rozdanú ako tlač 875.
Szalay, Tomáš, poslanec NR SR (2024-02-16):
Ďakujem pekne. Vlastne s touto faktickou poznámkou som úplne, úplne súhlasil a reagoval by som otázkou, na ktorú môžeš potom niekedy ako navrhovateľ odpovedať v nejakom vlastnom, vlastnom výstupe. V § 15 ods. 1 písm. a) sa za slová „zabezpečila poistencom dostupnosť zdravotnej starostlivosti“ vkladajú slová „vrátane termínu vyšetrenia, ak o to poistenec požiada“. Toto je podstata tejto novely. A teraz ide o to, že ja som ten poistenec, ja požiadam poisťovňu o termín vyšetrenia a teraz, čo s tým dokáže urobiť poisťovňa, keď tí poskytovatelia, ktorí to vyšetrenie poskytujú, nie poisťovňa poskytuje vyšetrenie, poskytovatelia poskytujú to vyšetrenie, keď tí poskytovatelia ten termín vyšetrenia nie sú ochotní poskytnúť. Akože tam sa poisťovňa môže aj rozglejiť na kolomaž a keďže je to jej povinnosť, tak nesplnenie tejto povinnosti je potom zrejme sankcionované na inom mieste v tom zákone. Čiže môj problém je v tom, že čo sa stane, keď nie je jednoducho tá služba k dispozícii alebo keď nie sú ochotní poskytovatelia tú službu poskytovať.
Počiatek, Ján, poslanec NR SR (2010-08-05):
Pán Štefanec, vy máte naozaj asi veľmi zlú pamäť, a to je ľahko preukázateľné z výrokov z médií. V čase, keď prvýkrát krízovo zasadala vláda mimoriadne, ešte aj ústami súčasnej premiérky bolo jasne povedané, že vláda Roberta Fica straší, že o akú krízu ide. A viete, čo ste vy vtedy navrhovali ako jediné? Super opatrenie? Bolo zníženie daní, ktoré dnes, keby teda naozaj existovali nezávislí ekonómovia, by vám to veľmi ľahko vyhodnotili, že by to malo ale ešte negatívnejší dopad ako to, čo sa v skutočnosti udialo. Čiže vaše najkvalitnejšie protikrízové opatrenie v tej dobe, keď už vláda prvýkrát krízovo zasadala, bolo zníženie daní. Čo sa týka toho, ako vy hovoríte, že rekordný deficit, ešte raz pripomínam, rekordný deficit bol za vašej vlády 8,2 percenta. Zbytočne sa usmievate, to sú štatistiky. Kľudne sa pozriete na stránku Eurostatu, ktorá je jediná relevantná inštitúcia, ktorá dodáva tieto štatistiky, a tam sa to píše. Takisto dlh, keby som išiel v koncepte čistého bohatstva, ktorý aj v programovom vyhlásení vlády navrhujete, tak potom k tomu zadlženiu, ktoré spôsobila vaša vláda, treba pripočítať ešte aj privatizáciu, lebo to je zmena aktív. V tom prípade, vychádzajúc z tejto logiky, ktorú aj vy často používate, by zadlženie spôsobené vašou vládou, bolo ešte vyššie. A pripomínam, že to bolo v čase konjunktúry a nie ako za našej vlády, ktorá bola postihnutá najväčšou nevojnovou fiškálnou katastrofou, celosvetovo. Ďakujem.
Glváč, Martin, podpredseda NR SR (2019-05-17):
S reakciou pani poslankyňa Pčolinská.
Bugár, Béla, podpredseda NR SR (2018-10-24):
Na mňa nemôžte reagovať.
Hrnčiar, Andrej, podpredseda NR SR (2017-06-13):
Pán poslanec Osuský.
Gibalová, Monika, poslankyňa NR SR (2015-01-27):
Ďakujem pekne. Vážený pán predseda, žiadam o zaradenie bodu do programu, a to správa ministra práce, sociálnych vecí a rodiny o realizácii Národného projektu podpora opatrovateľskej služby. Zdôvodnenie. Alokované prostriedky sú už v tejto chvíli vyčerpané a projekt končí v októbri 2015. Bude to mať dopad na 1 634 zamestnancov v rámci projektu a 4 085 opatrovaných ľudí. V písomnej forme tento návrh dodám bezprostredne po hlasovaní. Ďakujem pekne.
P. Hrušovský, predseda NR SR: (2003-09-09):
Poprosím teraz predsedu mandátového a imunitného výboru pána poslanca Ľubomíra Lintnera, aby informoval Národnú radu o výsledku prerokovania nastúpenia náhradníka namiesto pána poslanca Béreša, ktorý sa vzdal svojho poslaneckého mandátu. Pán poslanec Lintner. Prosím, pánov poslancov, aby zaujali svoje miesto v rokovacej sále. Pán poslanec Tóth, prosím, zatvorte dvere za sebou, keď vás môžem poprosiť. Ľ. Lintner, poslanec: Ďakujem pekne za slovo. Vážený pán predseda, ctené kolegyne...
Bugár, Béla, podpredseda NR SR (2016-09-06):
Na vystúpenie pána poslanca s faktickými poznámkami nikto sa nehlási. Pán minister, chcete teraz reagovať na pána poslanca? Nech sa páči.
J. Mikolaj, podpredseda vlády a minister školstva SR: (2009-06-25):
Dnes bola napríklad Kurikulárna rada, kde bol jediný bod programu a to bol zákon o celoživotnom vzdelávaní. My máme vyriešenú otázku akreditácií. Tá, myslím si, že je v poriadku, že by to tak mohlo prejsť. Nie je celkom doriešená otázka vo vzťahu medzi formálnym a neformálnym vzdelávaním, pretože takisto som si nie celkom istý, či neformálne vzdelávanie cez sústavu niektorých certifikátov sa nám môže dostať do formálneho vzdelávania. To je veľmi nebezpečné aj pre formálne vzdelávanie, lebo celý systém sa nám môže zosypať tým, ak by sme do toho nejakými bočnými kanálmi púšťali niektoré iné dekréty alebo overovania vzdelanostnej úrovne. To je druhá vec, ktorú treba domyslieť. Národná sústava kvalifikácie – bez toho sa zákon asi urobiť takisto nedá, takže zrejme to bude musieť ísť súbežne. Na to pripravujeme národný projekt, v rámci ktorého by sa v priebehu 5 rokov vytvárala národná sústava kvalifikácií. Ale to, čo je, aj tá vaša otázka na čo naráža, je kreditový systém a zvažujeme, že úplne vylúčime kreditový systém z tohto systému a to z toho dôvodu, že kreditový systém napríklad v zákone o pedagogických zamestnancoch, ktorý bol včera schválený, ten doriešený bol. Tam sa nám to podľa mňa podarilo celkom šikovne, lebo tá koncovka je mzda. Čiže za kredity dostanú zaplatené. Ale tu kto by im zaplatil tie peniaze? A teraz si neviem predstaviť, že milión alebo dva milióny ľudí by chodili s nejakými kreditovými knižkami. Takže ja osobne sa prikláňam k názoru, že kreditový systém buď drasticky zoštíhlime, alebo ho nedáme vôbec, alebo si počkáme na Európsku úniu, pretože aj Európska únia pripravuje určitý systém uznávania odborných kvalifikácií v rámci kreditového systému a jednoducho by sme potom naskočili na vlak a urobili to podľa toho ako Európska únia. Ale či sa Európska únia bude vedieť dohodnúť v priebehu najbližších 5 rokov, ja osobne podľa tých diskusií, ktoré tam počúvam, pochybujem. Takže otázka je taká, že nevieme ešte popísať, aké budú dopady uplatnenia systému v praxi, lebo kvôli tomu ešte nie je hotový. Ďakujem.
V. Veteška, podpredseda NR SR: (2006-08-03):
Pán poslanec Jarjabek, nech sa páči.
A. Belousovová, podpredsedníčka NR SR: (2009-02-04):
Otváram všeobecnú rozpravu. Do rozpravy som nedostala žiadnu písomnú prihlášku. Chcem sa opýtať, či sa chce niekto prihlásiť do rozpravy ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Vyhlasujem všeobecnú rozpravu za skončenú. Prerušujem rokovanie o tomto bode programu. Ďalším bodom programu je návrh na voľbu predsedu Telekomunikačného úradu Slovenskej republiky . Návrh má parlamentnú tlač 937 a správa výboru má tlač 937a. Opäť dávam slovo pánovi ministrovi dopravy, pôšt a telekomunikácií pánovi Ľubomírovi Vážnemu a prosím ho, aby tento vládny návrh uviedol. Nech sa páči.
Kamenický, Ladislav, poslanec NR SR (2022-04-28):
Ďakujem pekne. Pán kolega Blaha, musím povedať, že to všetko, čo ste povedali, bola pravda. Zatvárajú sa tu ústa opozícii a jediným, čo je jediným cieľom, ako táto koalícia si chce uzurpovať moc, ako túto moc chce nemiestne a hanebne zneužívať. Nerešpektuje sa tu iný názor, ich iný názor vôbec nezaujíma, jediný názor je tu, že treba zavrieť Roberta Fica, treba zavrieť Roberta Kaliňáka. Spravodlivosť? Toto slovo je absolútne absurdné v tejto situácii, ktorá momentálne na Slovensku je. Kto je tu spravodlivý? Pán Lipšic, ktorý je špeciálnym prokurátorom, nikdy nebol prokurátor. Dokonca zrazil človeka, nebudem hovoriť o jeho previerkach, ako ste tu nafingovali, preňho ste tu urobili jeden zákon len na to, aby sa Lipšic stal špeciálnym prokurátorom, lex Lipšic takzvaný. Tomuto človeku má niekto dôverovať, že bude žiadať spravodlivosť pre niekoho? Je tu minister vnútra Mikulec, na ktorého všetci vieme, že zobral 100-tisícový úplatok, je tu pán Hamran, ktorý sa tvári, že on nikdy o ničom nepočul a nič nevie, len dopredu vždycky povie, že ideme zatknúť toho a toho. 5. 4. oznámil, že budú zatýkať top politika, a potom si pozreme stre... utajované stretnutie Matovič, Heger, Mikulec a Hamran, pár hodín pred tým, ako ho majú vymenovať za prezidenta Policajného zboru. Čo im tam všetko nasľuboval za to, že bude prezidentom Policajného zboru? Čo mala byť, to mala byť odmena, táto funkcia? Lebo dosiahol to, čo by v živote ináč nedosiahol. Hovoril si o tom, že tento stav, ktorý tu je, vojde do dejín, a ja myslím, že to budú najčiernejšie dejiny Slovenskej republiky.
Laurenčík, Milan, podpredseda NR SR (2020-07-23):
S reakciou, pani poslankyňa Anna Zemanová.
Grendel, Gábor, podpredseda NR SR (2022-03-16):
Prezentujme sa a hlasujme o skrátení lehoty. (Hlasovanie.) Prítomných 128 poslancov, za 89, proti 15, zdržalo sa 23, nehlasoval 1. Konštatujem, že sme lehoty skrátili.
Kuffa, Štefan, poslanec NR SR (2022-05-24):
Za posledné roky tuná nikto neplakal, že daňový bonus sa napríklad zdvihol za posledných osem rokov iba euro 65. Ale keby sa zdvihol aj o 10 centov, aj to je čosi, aj, alebo to je tiež niečo ako nič. A hovoriť o 1,2 miliarde, že to nie je žiadna pomoc rodinám, no tak na jednej strane sú tu plačkovia, ktorí tuná vyplakávajú, že ideme kopec peňazí, milióny a miliardy, z Republiky tuná vykrikujú a vyplakujú, vyplakávajú, že ideme rozhadzovať finančné prostriedky, a na druhej strane tuná hovoríme, že 1,2 miliardy pre pomoc pre rodiny to je nič. No je to veľká pomoc. Tak ako si to, Filip, povedal za 30 centov pre jedno dieťa, to tak akurát si kúpiť jednu pampersku a to je aká pomoc? No ale lepšie niečo ako nič. Ale takisto aj úroveň štátu alebo tak si aj občania budú vážiť štát, nakoľko si štát bude vážiť a ceniť tie rodiny. Ako? Ako ich bude podporovať. Rodiny potrebujú všestrannú pomoc. Tuná koľkokrát v Národnej rade aj v rámci rozpravy rodina je toľkokrát tuná torpédovaná a dehonestovaná, myslím si, že ako poslanci Národnej rady veľakrát by sme sa aj mali za čo hanbiť. Tak ako si spomenul tuná Igora Matoviča, veď to je celé o tom, áno, pretože to predkladá Igor Matovič, tak preto je mnoho ľudí v pléne Národnej rady proti. A ja to tak hovorím, že je tu aj nejaká taká, by som povedal, osobná závisť, že navyše minister financií našiel aj spôsob financovania, ako nájsť tie prostriedky pre pomoc pre naše rodiny. Ja túto vec vysoko oceňujem, strana ŽIVOT – národná strana, my budeme hlasovať vždycky za prorodinné návrhy zákonov. A ďakujem za to.
P. Hrušovský, podpredseda NR SR: (2002-03-20):
(Hlasovanie.) 124 prítomných, 70 za, 1 proti, 48 sa zdržalo, 5 nehlasovalo. Návrh sme schválili. Pristúpime k tretiemu čítaniu o návrhu poslanca Národnej rady Slovenskej republiky Romana Vavríka na vydanie zákona, ktorým sa mení a dopĺňa zákon č. 313/2001 Z. z. o verejnej službe. Otváram rozpravu o tomto bode programu. Pýtam sa, či sa chce niekto z prítomných poslancov prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh na záverečné hlasovanie. F. Halmeš, poslanec: Prosím, aby sme hlasovali o návrhu zákona ako o celku v treťom čítaní s odporúčaním gestorského výboru schváliť ho. Ide o návrh poslanca Národnej rady Slovenskej republiky Romana Vavríka na vydanie zákona, ktorým sa mení a dopĺňa zákon č. 313/2001 Z. z. o verejnej službe (tlač 1259).
Paška, Pavol, predseda NR SR (2014-09-09):
Pani poslankyňa Mezenská.